**Записник од 1-вата КОНСТИТУТИВНАСедница на Совет на Општина Берово**

Одделение за правни и општи работи

Одделение за правни и општи работи

Општина Берово

**З А П И С Н И К**

***Од 1-та конститутивна седница на Советот на Општина Берово одржана на ден 01.11.2021 година во дворот на ОЈУДГ„23 Август“Берово со почеток во 11:00 часот*.**

Седницата ја отвори и со неа раководеше Претседателот на Советот на Општина Берово од претходниот состав, Јован Матеничарски.

Од вкупно 15 (петнаесет) Советници, на седницата присуствуваа сите 15 (петнаесет) Советници и тоа: Стево Суџуковиќ, Славица Фурнаџиска, Владо Методиев, Емилија Корчовска, Гоце Ружински, Глигорчо Крстовски, Герасим Гриовски, Марија Буровска, Петар Ружински, Ангела Здравковска, Наташа Ваканска, Викторија Спенџарска Стеен, Виолета Марковска Димовска, Александар Мишовски и Дејан Механџиски.

На седницата присуствуваа и Градоначалникот на општина Берово Звонко Пекевски, Раководителот на одделението за правни и општи работи м-р Анита Рунтевски и Раководителот на одделението за управување со човечки ресурси Емилија Ваканска.

Претседателот на Совет на Општина Берово од предходниот состав, Јован Матеничарски, за работа на 1-вата Конститутивна Седница на Совет го предложи следниот:

**ПРЕДЛОГ ДНЕВЕН РЕД**

1. Решение за избор на претседател и членови на Верификациона комисија на Советот на Општина Берово;
2. Одлука за верификација на мандатите на членовите на советот на Општина Берово;
3. Давање на свечена изјава.
4. Предлог одлука за избор на претседател на Совет;
5. Предлог решение за определување претставници од членовите на Советот на Општина Берово во постапката за склучување на бракови.

Предложениот дневен ред е ставен на гласање и **со 15 (петнаесет) гласа ЗА, нема советници кои гласале ПРОТИВ, нема ВОЗДРЖАНИ советници,** е усвоен следниот:

**ДНЕВЕН РЕД**

1. ***Решение за избор на претседател и членови на Верификациона комисија на Советот на Општина Берово;***

Претседателот на Совет од претходниот состав, Јован Матеничарски, истакна дека согласно закон, претседавачот е предлагач на Верификационата комисија, па за претседател на истата ја предлага Славица Фурнаџиска, а за членови на комисијата ги предлага Гоце Ружински и Петар Ружински. Предлогот го стави на гласање. Советничката група на ВМРО-ДПМНЕ со коалицијата дадоа предлог Ангела Здравковска да биде претседател на Верификационата комисија, но претседавачот Матеничарски истакна дека тој ја предлага комисијата, а не советничките групи. Предлогот на Претседавачот се стави на гласање и **со 8 гласа ЗА, нема советници кои гласале ПРОТИВ и 7 ВОЗДРЖАНИ советници** е усвоено *Решението за избор на претседател и членови на Верификациона комисија на Советот на Општина Берово;*

Претседателот на Совет од претходниот состав, Јован Матеничарски, ја повика Верификационата комисија да ги разгледа уверенијата за советниците добиени од Општинската изборна комисија и да поднесе Извештај до Советот со предлог на кои членови на Советот треба да им се верификуваат мандатите, а на кои треба да им се одложи верификацијата на мандатите.

***2.Одлука за верификација на мандатите на членовите на советот на Општина Берово;***

Претседателот на Верификационата комисија, Славица Фурнаџиска, го прочита Извештајот на Верификационата Комисија, а Претседателот на Совет од претходниот состав, Јован Матеничарски, ја стави точката од дневен ред на гласање и **со 15 гласа ЗА, нема советници кои гласале ПРОТИВ, нема ВОЗДРЖАНИ советници,** се потврдени и верифицирани мандатите на сите 15 (петнаесет) советници на Советот на Општина Берово и тоа:

1. **Стево Суџуковиќ** – Уверение на ОИК Берово со Бр.11-331/1 од 25.10.2021 година;
2. **Славица Фурнаџиска** – Уверение на ОИК Берово со Бр.11-332/1 од 25.10.2021 година;
3. **Владо Методиев** - Уверение на ОИК Берово со Бр.11-333/1 од 25.10.2021 година;
4. **Емилија Корчовска** - Уверение на ОИК Берово со Бр.11-334/1 од 25.10.2021 година;
5. **Гоце Ружински** – Уверение на ОИК Берово со Бр.11-335/1 од 25.10.2021 година;
6. **Глигорчо Крстовски** - Уверение на ОИК Берово со Бр.11-336/1 од 25.10.2021 година;
7. **Герасим Гриовски -** Уверение на ОИК Берово со Бр.11-337/1 од 25.10.2021 година;
8. **Марија Буровска -** Уверение на ОИК Берово со Бр.11-338/1 од 25.10.2021 година;
9. **Петар Ружински -** Уверение на ОИК Берово со Бр.11-339/1 од 25.10.2021 година;
10. **Ангела Здравковска -** Уверение на ОИК Берово со Бр.11-340/1 од 25.10.2021 година;
11. **Наташа Ваканска** - Уверение на ОИК Берово со Бр.11-341/1 од 25.10.2021 година;
12. **Викторија Спенџарска Стеен** - Уверение на ОИК Берово со Бр.11-342/1 од 25.10.2021 година;
13. **Виолета Марковска – Димовска** - Уверение на ОИК Берово со Бр.11-343/1 од 25.10.2021 година;
14. **Александар Мишовски -** Уверение на ОИК Берово со Бр.11-344/1 од 25.10.2021 година;
15. **Дејан Механџиски -** Уверение на ОИК Берово со Бр.11-345/1 од 25.10.2021 година;

Со тоа беше донесена *Одлуката за верификација на мандатите на членовите на Советот на Општина Берово*.

1. ***Давање на свечена изјава****;*

Претседателот на Советот на општина Берово од предходниот состав, Јован Матеничарски, согласно Законот за локалната самоуправа, отстапи на најстариот член во Советот, Владо Методиев, да ја води Седницата до избор на претседател на Советот на Општина Берово.

Владо Методиев ја прочита свечената изјава, а сите советници пристапија кон индивидуално потпишување на изјавите и истите ги предадоа на општинската администрација.

***4. Предлог одлука за избор на претседател на Совет;***

Најстариот член во Советот, Владо Методиев, им даде збор на координаторите на советничките групи да дадат свои предлози. Прва за збор се јави советничката Славица Фурнаџиска која даде предлог советникот Стево Суџуковиќ да биде избран за Претседател на совет. Советникот Александар Мишовски даде предлог советникот Петар Ружински да биде Претседател на совет. Најстариот член во Советот, Владо Методиев, побара изјаснување од предложените кандидати дали ја прифаќаат кандидатурата. И двајцата предложени кандидати се изјаснија дека ја прифаќаат кандидатурата. Пристапено е кон гласање. **Со 8 гласа ЗА Стево Суџуковиќ** (со мнозинство), и **7 гласа ЗА Петар Ружински**, е донесена ***Одлука за избор на претседател на Совет;***

и за Претседател на Совет на Општина Берово е избран:

***- Стево Суџуковиќ – советник од редовите на политичката партија СДСМ со коалицијата.***

Новоизбраниот Претседател на Совет на Општина Берово, Стево Суџуковиќ, ја презема функцијата и им се обрати на Советниците, при што им се заблагодари за укажаната доверба.

***5. Предлог решение за определување претставници од членовите на Советот на Општина Берово во постапката за склучување на бракови.***

Претседателот на Советот на Општна Берово Стево Суџуковиќ отвори расправа по дадената точка и се обрати до општинската администрација да дадат информации какво било решението во однос на оваа точка на предходниот состав на советот на Општина Берово. Од страна на Раководителот на одделението за правни и општи работи беше кажано дека во предходниот состав на советот за претставници од членовите на Советот на Општина Берово во постапката за склучување на бракови биле предложени сите советници и им препорача на советниците од актуелниот состав да го искористат истото решение. Во однос на дежурствата Раководителот на одделението за правни и општи работи образложи дека решение на претходниот состав на советот на општина Берово било сите советници дежурствата да ги извршуваат согласно редослед утврден во Одлуката за верификација на мандатите, со тоа што почнувајќи од месец ноември 2021 година прв дежурен советник би бил советникот Стево Суџуковиќ и така последователно секој месец следниот од листата.

Во однос на оваа точка на дневен ред збор зедоа и советничката Виолета Марковска – Димовска, која предложи дежурството да биде организирано на начин што ќе биде во период од 2 (две) недели, како и советниците Гоце Ружински и Славица Фурнаџиска кои предложија по однос на дежурството да биде прифатено решението од предходниот состав, односно да биде во период од 1 (еден) месец.

Сите се сложија дежурствата да бидат организирани за период од 1 (еден) месец, па се пристапи кон гласање, и **со 15 гласа ЗА, нема советници кои гласале Против, нема ВОЗДРЖАНИ советници,** е усвоено *Решението за определување претставници од членовите на Советот на Општина Берово во постапката за склучување на бракови.*

Точките на дневен ред се изцрпени и седницата е завршена во 12 часот и 15 минути.

На крајот од седницата Претседателот Суџуковиќ се заблагодари на Советниците за присуството.

Усвоен со

Бр.09-3874/1

12.11.2021 година

Берово

*Записничар, Претседател на Совет,*

*Благородна Рунтевска Стево Суџуковиќ*

*\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

(*потпис) (потпис)*